b'\n_START_ARTICLE_\nBad-tibira\n_START_SECTION_\nZgodovina\n_START_PARAGRAPH_\nPo Seznamu sumerskih kraljev je bila Bad-tibira drugo mesto v Sumeriji, ki je nastalo pred vesoljnim potopom. Prvi je bil Eridu. V njem so vladali kralji En-men-lu-ana, En-men-gal-ana in Dumuzid Pastir._NEWLINE_Zgodnje sumersko besedilo Inanin spust v spodnji svet omenja mestni tempelj E-mu\xc5\xa1-kalama. Zgodba pripoveduje, da je boginja Inana pregovorila demone podzemlja, naj ne vzamejo bad-tibirskega zavetnika Lulala, ki je \xc5\xbeivel v umazaniji. Demoni so namesto njega vzeli Dumuzida, ki je \xc5\xbeivel v razko\xc5\xa1ju v Uruku. Dumuzid z nadimkom Pastir, ki je po Seznamu kraljev \xc5\xbeivel v Bad-tibiri, ni istoveten s popotopnim Dumuzidom Ribi\xc4\x8dem, ki je vladal v Uruku._NEWLINE_Klinopisno besedilo na valjih, ki so jih oropali z arheolo\xc5\xa1kega najdi\xc5\xa1\xc4\x8da v 1930. letih, pravi, da sta laga\xc5\xa1ki guverner Entemena in uru\xc5\xa1ki guverner Lugal-kini\xc5\xa1edudu sklenila pakt o prijateljstvu. Iz njega je razvidno, da je Entemena zgradil tempelj E-mu\xc5\xa1, posve\xc4\x8den bogovoma Inani in Dumuzidu, z njegovim lokalnim imenom Lugal-E-mu\xc5\xa1.\n_START_SECTION_\nArheologija\n_START_PARAGRAPH_\nNa nekaj slabo ohranjenih opekah na vrhu gomile je bil napis Amar-Sina iz Tretje urske dinastije. Kosi osteklenele opeke, raztreseni po povr\xc5\xa1ini velike gomile, dokazujejo, da je mesto uni\xc4\x8dil po\xc5\xbear. Oblast nad mestom je pre\xc5\xa1la na Larso, katere kralj Sin-Iddinam je trdil, da je zgradil velik bad-tibirski zid, in Isin, katerega kralj Lipit-I\xc5\xa1tar,\xc2\xa0\xc2\xbbnipurski pastir\xc2\xab, je trdil da je tam zgradil\xc2\xa0\xc2\xbbHi\xc5\xa1o pravi\xc4\x8dnosti\xc2\xab.'